OÜ Asratem ehitab trükikoja asemele büroohoone - Äripäev
OÜ Asratem ehitab trükikoja asemele büroohoone
09. märts 2006, 16:53
Eelmine artikkel: USA väliskaubanduse puudujääk ulatus jaanuaris rekordilise 68,5 miljardi dollarini
Järgmine artikkel: Nädala foto: Noored lõvid ostsid Thulema
Pärnu kesklinnas bussijaama kõrval asuva kinnistu uus omanik kavatseb trükikoja hoone lammutada ja ehitada uue hoone.
Samas mahus majja tulevad äri-, büroo- ja elamispinnad.
OÜ Asratem juhatuse liige Margus Kangur ütles Raadio Pärnule, et kuna trükikojahoone on tööstuslik, pole otstarbekas seda renoveerida, vaid lammutada ja ehitada uus.
Uue hoone esimesele korrusele tulevad äripinnad, teisele korrusele olenevalt turu nõudlusest büroopinnad ning alates kolmandast korrusest elamispinnad.
Kinnistu detailplaneering on hetkel menetlemisel, Kanguri sõnul on detailplaneering kavas vastu võtta suve lõpus, misjärel alustatakse kohe
lammutus- ja ehitustöödega.
Uue hoone loodab Kangur valmis saada 2007.aasta lõpuks. Ehitusmaksumuseks nimetas ta praegu kuni 40 miljonit krooni, kuid ta nentis, et kuna hinnad kasvavad, võib kogumaksumus ka kallimaks minna.
Malmö 23 kinnistul avati trükikoda pidulikult vabariigi aastapäeval, 24. veebruaril 1938. aastal. Viimati seal tegutsenud AS Trükk enamusaktsiate omaniku Vello Järvesalu sõnul firma likvideeritakse, sest selle tegutsemine pole majanduslikult mõttekas. Pärnu vanim trükikoda lõpetas tegevuse 15.veebruaril 2006.
URL: http://www.aripaev.ee/article/20060309/NEWS/303099952